Etter karrieren studerte Lipburger sport, filosofi og psykologi ved universitetet i Innsbruck, før han ble ansatt som lærer og trener ved skigymnastet i Stams, Tirol. Først på 80-tallet var Lipburger trener for det tyske kombinertlandslaget, før han i sesongen 1985/1986 fikk ansvaret for det franske hopplandslaget. Fra og med sesongen 1999/2000 var han østerriksk landslagstrener i skihopping.